Μαύρη λίστα (ταινία)

Η Μαύρη Λίστα (στα ολλανδικά Zwartboek) είναι κινηματογραφική ταινία του Πολ Βερχόφεν η οποία έκανε πρεμιέρα στις ελληνικές κινηματογραφικές αίθουσες στις 30 Ιανουαρίου 2007.

Η πλοκή 

Η ταινία περιγράφει την ιστορία της Ράχελ Στάιν (Καρίς Βαν Χούτεν) στα τέλη του Δεύτερου Παγκοσμίου Πολέμου. Η Ράχελ είναι Εβραία τραγουδίστρια η οποία ζούσε στο Βερολίνο πριν από τον πόλεμο και η οποία αναγκάστηκε να κρυφτεί από το ναζιστικό καθεστώς της κατεχόμενης Ολλανδίας. Συνεργάζεται με μέλη της Ολλανδικής αντίστασης όπως ο  Γκέρμπεν Κούιπερς και ο Χανς Άκερμανς και αγωνίζεται με κάθε τρόπο να εντοπίσει εκείνον που αφάνισε την οικογένειά της, ο οποίος πρόδιδε Εβραίους για να αποσπάσει τα τιμαλφή τους. Προσεγγίζει τον αξιωματικό των Ες-Ες Λούντβιχ Μούντσε στον αγώνα της να εντοπίσει τον προδότη. Μετά από έντονες ανατροπές, ανακαλύπτει ότι ο προδότης ήταν τελικά μεταξύ εκείνων που είχε εμπιστευτεί.

Πρόκειται για ένα πολεμικό θρίλερ το οποίο με έντονα χρώματα απεικονίζει την φρικαλεότητα των εγκλημάτων τόσο των ναζιστών όσο και των αντιστασιακών και τις απέλπιδες προσπάθειες για επιβίωση και δικαιοσύνη. Η πρωταγωνίστρια εμφανίζεται να ανακαλεί στη μνήμη της τα σκληρά γεγονότα της περιόδου του πολέμου, καθώς πλέον βρίσκεται σε κιμπούτς στο Ισραήλ.

Δείτε επίσης 

 Κατάλογος των καλύτερων ταινιών

Εξωτερικοί σύνδεσμοι 
 Επίσημος ιστότοπος 
 Δημοσίευση της εταιρίας διανομής 
 Συνοπτικές πληροφορίες & φωτογραφικό υλικό 

Ολλανδικές ταινίες
Ταινίες του 2006
Αγγλόφωνες ταινίες
Γερμανόφωνες ταινίες
Ταινίες βασισμένες σε πραγματικά γεγονότα (Β΄ Παγκόσμιος Πόλεμος)
Βρετανικές θρίλερ ταινίες
Βρετανικές ταινίες
Γερμανικές ταινίες
Ταινίες σε σκηνοθεσία Πολ Βερχόφεν
Γερμανικές θρίλερ ταινίες
Ταινίες παραγωγής Sony Pictures Classics
Βρετανικές πολεμικές ταινίες
Γερμανικές πολεμικές ταινίες
Ταινίες γυρισμένες στη Γερμανία
Ταινίες γυρισμένες στο Ισραήλ
Ταινίες γυρισμένες στην Ολλανδία